                                            dom
afsagt den 7. november 2017 af vestre landsrets 1. afdeling (dommerne eva staal,
thomas jønler og thomas klyver (kst.)) i ankesag
v.l. b–0854–17
a
(advokat jes andersen, holstebro)
mod
ankestyrelsen
(kammeradvokaten ved advokat anders bang mønster hansen, københavn)
retten i herning har den 14. juni 2017 afsagt dom i 1. instans (rettens nr. bs 11-
858/2016).
påstande
for landsretten har appellanten, a, gentaget sin påstand for byretten om, at ankestyrelsens
afgørelse af 5. januar 2016 om ophør af sygedagpenge fra den 23. oktober 2014 kendes
ugyldig og hjemvises til fornyet behandling.
indstævnte, ankestyrelsen, har påstået dommen stadfæstet, subsidiært hjemvisning.
forklaringer
a har afgivet supplerende forklaring for landsretten.
a har supplerende forklaret, at hun fortsat er i en jobafklaring. hun modtager stadig
kontanthjælp og arbejder 5 timer om ugen.
                                                 -2-
procedure
til støtte for den subsidiære påstand om hjemvisning har ankestyrelsen gjort gældende, at
sygedagpenge er en korttidsydelse, og hvis landsretten finder, at der pr. 23. oktober 2014
var grundlag for forlængelse efter sygedagpengelovens § 27, stk. 1, nr. 4, skal sagen
hjemvises med henblik på, at de administrative myndigheder tager stilling til, hvor længe
efter den 23. oktober 2014, at betingelserne er opfyldt.
a er enig i, at sagen skal hjemvises til ankestyrelsen, hvis landsretten finder, at der pr.
23. oktober 2014 var grundlag for forlængelse af dagpengene efter
sygedagpengelovens § 27, stk. 1, nr. 4.
parterne har i øvrigt i det væsentlige gentaget deres anbringender for byretten og har
procederet i overensstemmelse hermed.
landsrettens begrundelse og resultat
sagen angår, om der er grundlag for at tilsidesætte ankestyrelsens afgørelse af 5. januar
2016, hvorved ankestyrelsen stadfæstede herning kommunes afgørelse af 23. oktober
2014 om, at a ikke opfyldte betingelserne i den dagældende sygedagpengelovs § 27 for at
forlænge udbetalingen af sygedagpengene. a har gjort gældende, at betingelsen i
sygedagpengelovens § 27, stk. 1, nr. 4, for at forlænge udbetaling af sygedagpenge efter
den 23. oktober 2014 var opfyldt.
ankestyrelsen lagde i sin afgørelse vægt på, at der var behov for yderligere afklaring af as
arbejdsevne, og at det ikke kunne udelukkes, at hun efter genoptræning ville kunne vende
tilbage til arbejdsmarkedet. ankestyrelsen var således enig med herning kommune i, at
sagen ikke skulle behandles i rehabiliteringsteamet med henblik på en vurdering af as
berettigelse til ressourceforløb, fleksjob eller førtidspension.
de lægelige oplysninger, der forelå, da herning kommune traf afgørelse den 23. oktober
2014, og de senere oplysninger om forholdene på dette tidspunkt, udelukkede ikke, at a
kunne vende tilbage til arbejdsmarkedet. på denne baggrund og af de grunde, som
byretten i øvrigt har anført, er der heller ikke efter oplysningerne for
 landsretten tilvejebragt et sikkert grundlag for at tilsidesætte ankestyrelsens afgørelse.
landsretten stadfæster derfor byrettens dom.
efter sagens udfald sammenholdt med parternes påstande skal a betale sagsomkostninger
for landsretten til ankestyrelsen med 30.000 kr. inkl. moms til udgifter til advokatbistand.
landsretten har ved fastsættelsen af beløbet lagt vægt på sagens økonomiske værdi og
dens omfang.
                                 t h i k e n d e s f o r r e t:
byrettens dom stadfæstes.
a skal betale sagens omkostninger for landsretten til ankestyrelsen med
30.000 kr.
de idømte sagsomkostninger, der forrentes efter rentelovens § 8a, skal betales inden 14
dage.
